open-index/open-wikipedia-markdown huggingface dataset:
Ժակ Մաքդոնալդ

**Ժակ Մաքդոնալդ** կամ **Էթիեն-Ժակ-Ժոզեֆ-Ալեքսանդր-Մաքդոնալդ** ( ),  Տարենտի դուքս, Միապետության մարշալ և Ֆրանսիայի պեր։

## Կենսագրություն
Ժակ Մաքդոնալդը սերել է յակոբիտների շոտլանդական ընտանիքից, որոնք Պանծալի հեղափոխությունից հետո հաստատվել են Ֆրանսիայում։

Աչքի է ընկել 1792 թվականի նոյեմբերի 6-ի Ժեմապպեի ճակատամարտում, 1798 թվականին Հռոմում և Պապական մարզում եղել է ֆրանսիական զորքերի հրամանատարը։ 1799 թվականին Ա. Սուվորովի իտալական արշավանքի ժամանակ Տրեբիա գետի ճակատամարտում պարտություն է կրել և ետ է կանչվել Փարիզ։

1800-1801 թվականներին Մաքդոնալդը հրամանատար է եղել Շվեյցարիայում և Գրաուբյունդենում, որտեղից վտարել է ավստրիացիներին։

Տարիներ շարունակ անտեսվել է Նապոլեոնի կողմից, քանի որ ջանասիրաբար պաշտպանել է իր նախկին զինակից Մորոյին։ Սակայն 1809 թվականին զորակոչվել է ծառայության և Իտալիայում ստանձնել է կորպուսի հրամանատարությունը։ Պարգևատրվել է Վագրամի ճակատամարտին մասնակցության համար։
thumb|Տերենտի դուքս Մաքդոնալդի զինանշանը|alt=|ձախից|198x198փքսՆապոլեոնյան պատերազմների ժամանակ եղել է ֆրանս-պրուսական X կորպուսի հրամանատարը և վերահսկել է բանակի ձախ թևի պաշտպանությունը։

Նապոլեոնի գահից հրաժարումից հետո Ժակ Մաքդոնալդը նշանակվել է Ֆրանսիայի պեր։ Հարյուր օրերի ընթացքում մեկուսացել է իր կալվածքում, որպեսզի չդրժի խոստումը և չհակազդի Նապոլեոնին։

Դաշնակից զորքերի կողմից Փարիզի երկրորդ գրավումից հետո, Մաքդոնալդին հանձնարարել են ցրել Լուար գետի մոտ պարտություն կրած նապոլեոնյան բանակը։

### Պարգևներ
* Պատվո լեգեոնի Մեծ արծիվ շքանշան (2.02.1805 թվական)
* Պատվո լեգեոնի սպայական շքանշան (14.06.1804 թվական)
* Կոմանդորի Սուրբ հոգու շքանշան (1820 թվական)
* Սուրբ Լյուդովիկոսի Մեծ խաչի շքանշան (1820 թվական)

## Կերպարը կինոյում
* «Նապոլեոն. ճանապարհ դեպի բարձունք» (Ֆրանսիա, Իտալիա, 1955 թվական), դերակատար՝ Ժակ Բերտրան

## Գրականություն
* Rousset изд. «Souvenirs du maréchal M., duc de Tarente» (Пар., 1892)
* 

## Ծանոթագրություններ

## Արտաքին հղումներ
* Heraldica.org – Napoleonic heraldry

Կատեգորիա:Ֆրանսիացի գեներալներ
Կատեգորիա:Ֆրանսիացի մարշալներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի ռազմական գործիչներ
Կատեգորիա:Ֆրանսիացի դիվանագետներ
Արթուր Բրայսոն

**Արթուր Բրայսոն** (, ), Փոլ Պիգոտի Սթենֆորդի համալսարանի պրոֆեսոր և «ժամանակակից օպտիմալ կառավարման տեսության հայրը»։ Հենրի  Քելլիի (1926-1988) հետ համատեղ հետադարձամշակման ընթացակարգի ()  վաղ տարբերակի հիմնադիրն է, որն այժմ լայնորեն կիրառվում  է մեքենայական ուսուցման և արհեստական նեյրոնային ցանցերի մեջ։

ԱՄՆ Այովա նահանգի ռազմածովային նավատորմի քոլեջի V-12 վերապատրաստման ծրագրի անդամ է եղել և 1946 թվականին ստացել է օդագնացության ոլորտում բակալավրի աստիճան։

1951 թվականին Կալիֆոռնիայի տեխնոլոգիական ինստիտուտում պաշտպանել է Փիլիսոփայության դոկտորի ատենախոսությունը։  Հանս Լ. Լիփմանի ղեկավարությամբ պաշտպանել  է «Ինտերֆերաչափական աերոդինամիկ խողովակը» թեզը։ Արթուր Բրայսոնը նաև Հարվարդի համալսարանի Փիլիսոփայության դոկտոր է և կառավարման տեսաբան Յու-Չի Հոյի խորհրդատու։

## Պարգևներ և կոչումներ
* 1970 թվականին  Ճարտարագիտության ազգային ակադեմիայի անդամ  
* 1973 թվականին  Գիտությունների ազգային ակադեմիայի անդամ
* 1980 թվականին  Ռուֆուս Օլդենբուրգի մեդալ
* 1984 թվականին  IEEE կառավարման համակարգերի մրցանակ 
* 1990 թվականին Ամերիկյան ավտոմատ կառավարման խորհրդի կողմից Ռիչարդ Բելմանի «Ժառանգություն» մրցանակ 
* 2009 թվականին Դանիել Գուգենհայմի մեդալ

## Ծանոթագրություններ

## Արտաքին հղումներ
* Salute to Arthur E. Bryson Jr.

Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի գիտնականներ
Կատեգորիա:Ամերիկացի գյուտարարներ
Կատեգորիա:Ամերիկացի ծրագրավորողներ
Կատեգորիա:Ամերիկացի ճարտարագետներ
Կատեգորիա:Փիլիսոփայական գիտությունների դոկտորներ
Փայտե եկեղեցիներ Փոքր Լեհաստանի հարավում

**Փոքր Լեհաստանի հարավի փայտե եկեղեցիներ**, պատմականորեն արժեքավոր և ճարտարապետության տեսակետից հետաքրքիր փայտե եկեղեցիներ, որոնք գտնվում են Մալոպոլյան վոյեվոդության հարավում և արևելքում (Գորլիցա, Նովիյ Տարգ և Բոխնյա քաղաքների մոտ) և Պոդկարպատյան վոյեվոդությունում (Բժոզուվի մոտ)։

Եկեղեցիների մեծ մասը կառուցված է մեծ գերաններով և ներկայացնում է գոթիկայից մինչև վերածնունդ, բարոկկո և ավելի ժամանակակից ճարտարապետական ոճեր։ Որոշ շինությունների ոճի վրա ազդեցություն է թողել հունակաթոլիկ և ուղղափառ մշակութային տարածության մոտ լինելը. դրանցից շատերն ունեն գմբեթների առանձնահատուկ տեսք և կառուցված են հունական խաչի տեսքով։

Ամենահին կառույցները կառուցվել են 14-րդ դարում (ամենահինը համարվում է 1388 թվականին կառուցված Խաչուվի եկեղեցին)։ Եկեղեցիները լավ վիճակում պահպանվել են մինչև մեր օրերը և նորվեգիական հիմնակմախքային եկեղեցիներից հետո հանդիսանում են Եվրոպայում՝ տարիքով երկրորդ փայտե եկեղեցիների կուտակումներ։

Քանի որ եկեղեցիները մեծ պատմական արժեքներ են ներկայացնում, դրանց մի մասը 2003 թվականի հուլիսի 3-ին ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։ Եկեղեցիների մեծ մասը մտնում է Մալոպոլյան վոյեվոդության զբոսաշրջային երթուղու մեջ։

## ՅՈՒՆԵՍԿՕ-ի Համաշխարհային ժառանգության օբյեկտների ցանկում ընդգրկված եկեղեցիներ

## ՅՈՒՆԵՍԿՕ-ի Համաշխարհային ժառանգության օբյեկտների ցանկում առաջարկվող թեկնածու եկեղեցիների ցանկ
Ներկայումս ՅՈՒՆԵՍԿՕ-ի Համաշխարհային ժառանգության օբյեկտների ցանկում Փոքր Լեհաստանի հարավում գտնվող 9-ը փայտե հնագույն (գոթիկ) եկեղեցիներից ընդգրկված են միայն 6-ը։ Ցանկում չեն ընդգրկվել հետևյալ շինությունները.

## Այլ շինություններ
Համաշխարհային ժառանգության ցանկի մեջ չընդգրկված եկեղեցիների ցանկ

## Տես նաև
* Լեհաստանում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Օսվենցիմ
* Զամոստիե հին քաղաք
* Բոլոր սրբերի եկեղեցի (Բլիզնե)
* Բոխնյայի աղի հանք

## Ծանոթագրություններ

## Արտաքին հղումներ
* Каталог деревянных костёлов, находящихся на территории Польши

Կատեգորիա:Լեհաստանի եկեղեցիներ
Կատեգորիա:Լեհաստանի շենքեր և կառույցներ
Կատեգորիա:Լեհաստանի փայտե եկեղեցիներ
Կատեգորիա:Համաշխարհային ժառանգություն Լեհաստանում
Կատեգորիա:Մալոպոլյան վոյեվոդության շենքերն ու շինությունները
Կատեգորիա:Պոդկարպատյան վոյեվոդության շենքերն ու շինությունները
Անջելինա Արմանի

**Անջելինա Արմանի** (, ), ամերիկացի էրոտիկ մոդել և պոռնոդերասանուհի։ Մի շարք հոլովակներում նկարահանվելուց հետո՝ 2008 թվականի հոկտեմբերին, պայմանագիր է ստորագրել *Digital Playground*-ի հետ, բայց վեց ամիս անց լքել է այդ ընկերությունը։

Պոռնոկինոարտադրությունից հեռանալուց հետո նկարահանվել է այլ բնույթի մի շարք կինոնկարներում, ինչպես նաև հանդես եկել Funny Or Die նախագծում։

## Ֆիլմագրություն
* *Bloodstruck* (2010) — *Լորի Էնն*
* *ChromeSkull: Laid to Rest 2* (2011) — *Հոլանդ*
* *Bucky Larson: Born to Be a Star* (2011) — *տաք վաննայի աղջիկ*
* *Attack of the 50 Foot Cheerleader* (2012) — *Փլեջ*
* *Creep Van* (2012) — *լողափի սեքսուալ աղջիկ*
* *Fear Clinic* (2014) — *Քեյլի*
* *Bedeviled* (2016) — *աղախին*

## Մրցանակներ և անվանակարգային առաջադրումներ
* 2009: *Nightmoves Best New Starlet*
* 2010: *AVN Award* – *Best New Starlet* — առաջադրում
* 2010: *XBIZ Award* – *New Starlet of the Year* — առաջադրում
* 2010: *XRCO Award* – *New Starlet* — առաջադրում

## Ծանոթագրություններ

## Արտաքին հղումներ
* 
* 

Կատեգորիա:Ամերիկացի մոդելներ
Կատեգորիա:Կինոդերասանուհիներ
Կատեգորիա:Մոդելներ
Տիեզերական ռոք

**Տիեզերական ռոք** կամ **Սփեյս ռոք**(), երաժշտական ժանր, որը համատեղում է փսիխոդելիկ ռոքը, էլեկտրոնային երաժշտության տարրեր և տիեզերական թեմատիկան։ Սփեյս ռոքին բնորոշ է սինթեզատորների ակտիվ կիրառումը, փորձարկումները կիթառի հնչողության հետ, շարունակական, մթնոլորտային կատարումներն ու գիտական ֆանտաստիկայից ներշնչված տեքստերը։

Այս տերմինն առաջին անգամ կիրառվել է 1970-ական թվականներին, այնպիսի փսիխոդլիկ ռոք խմբերի մասին, ինչպիսիք են Hawkwind-ը, Gong-ը և Փինք Ֆլոյդը։ 1980-ականների վերջին-1990-ականների սկզբին սփեյս ռոքը վերածնվել է բրիտանա-ամերիկյան ալտերնատիվ բեմում` ոգեշնչվելով ինչպես փսիխոդելիկայի դասականների փորձերով, այնպես էլ` շուգեյզով, սթոուներ-մեթալով և նոյզ-փոփով։ Նոր սփեյս ռոքի բնորոշ ներկայացուցիչներ կարելի է կոչել այնպիսի կատարողների, ինչպիսիք են Ozric Tentacles, Spacemen 3, Loop, The Telescopes, Flying Saucer Attack, Bardo Pond, Comets on Fire, Starset:

Նոր սփեյս ռոքի բնորոշ գծերն են մինիմալ ռիթմերը, հաճախ նուրբ, երազային վոկալը։ Ըստ AllMusic-ի հոդվածագրի` բացի պրոգրեսիվ ռոքը, նոր սփեյս ռոքի վրա ազդել են կրաուտռոքը, ակադեմիական մինիմալիզմը և The Jesus and Mary Chain խմբի նոյս-փոփ կատարումները։ Բացի դրանից, Spacemen 3 և Loop ստեղծագործության վրա ուժեղ ազդեցություն է ունեցել The Stooges խմբի գործունեությունը, հատկապես` նրանց դեբյուտային ալբոմը` կիթառի կեղտոտ, ծանր ձայնով և մինիմալիստական մեղեդիով, ինչպես նաև` էլեկտրոնային ռոքի առաջամարտիկ Suicide խումբը։

## Ներկայացուցիչներ
* Փինք Ֆլոյդ (ստեղծագործական վաղ շրջան)
* Hawkwind
* Rockets
* Gong
* Eloy
* Space
* Spacemen 3
* Starset
* Quickspace
* Loop
* Մյուզ
* Failure
* The Telescopes
* Flying Saucer Attack
* Bardo Pond
* Spiritualized
* Windy & Carl
* Comets on Fire
* Ozric Tentacles
* Zodiac
* Angels & Airwaves

## Ծանոթագրություններ

Կատեգորիա:Բրիտանական երաժշտության ոճեր
Կատեգորիա:Էլեկտրոնային երաժշտության ենթաոճեր
Կատեգորիա:Հիփիների շարժում
Կատեգորիա:Ռոք երաժշտության ժանրեր
F.lux

**f.lux**, ծրագրային հավելված, որը նախատեսված է համակարգչային մոնիտորի գունային գամային ջերմաստճանի համար, կախաված համակարգչի գտնվելու վայրից և օգտատիրոջ կողմից սահմանված օրակարգից։

Ծրագիրը ստեղծված է գիշարային ժամերին աշխատանքի ժամանակ աչքի վրա ազդող լարվածությունը քչացնելու և քնի ռեժիմի կարգավորման համար։

## Համատեղելիություն
f.lux-ը հասանելի է Windows, Android, Linux և OS X-ի համար։ Գոյություն ունի նաև iOS-ի համար նախատեսված տարբերակը, սակայն այն սերտիֆիկացված չէ և հնարավոր է ներբեռնել միայն jailbreak կատարված iPhone-ների վրա։

## Ֆունկցիաներ
f.lux-ը ավտոմատ կերպով կարգավորում է էկարնի գունային ջերմաստճանը կախված օրվա ժամանակակից։ Ինչպես նաև հնարվոր է սահմանել ջերմաստճան ինուրույն, կամ օգտագործել պատրաստի ստանդարտներից որևէ մեկը։

Այդ կարգավորումները կարելի է ժամանակավոր անջատել ֆիլմերի դիտման կամ նկարների խմբագրման համար։

Ինքնակամ օրակարգի սահմանման համար օգտագործվում է աշխարհագրական դիրքը և ժամային գոտին, սակայն ինչպե մնացած կարգավորումները, դա նույնպես կարելի է կարգավորել ինքնուրույն։

## Աշխատանքի արդյունավետություն
Եթադրվում է, որ f.lux-ը նվազեցնում է օգտատիրոջը հասնող կապույտ ճառագայթների քանակը, այդպիսով բարելավելով քնի որակը։ Որոշ գիտական ուսումնասիրություններ հայտնում են, որ կապույտ ճառագայթը նվազեցնում է օրգանիզմում մելատոնինի քանակը, որն էլ խանգարում է քնին։ Բուն f.lux-ի աշխատանքը ուսումնասիրված չէ։ f.lux-ի պաշտոնական կայքում կարելի է գտնել նյութեր կապված քնի և լուսավորության մասին։

## Ակնարկներ
f.lux-ը ստացել է մեծ թվով դրական ակնարկներ, ինչպես մամուլի կողմից, այնպես էլ օգատատերերի կողնից։

## Ծանոթագրություններ

## Արտաքին հղումներ
* 
* f.lux Cydia

Կատեգորիա:IOS-ի ծրագրային ապահովում
Կատեգորիա:Էրգոնոմիկա
Կատեգորիա:Լինուքսի ծրագրային ապահովում
Կատեգորիա:Վինդոուզի ծրագրային ապահովում
Կատեգորիա:Քուն
Զենյա Լարսսոն

**Զենյա Շայնա Լարսսոն** (, ծննդյամբ` Մարչինկովսկի, ), Հոլոքոստը վերապրած ծնունդով Լեհաստանից շվեդ գրող և քանդակագործ։

## Կենսագրություն
Զենիա Մարչինկովսկին ծնվել է 1922 թվականին Լոձում, վարսահարդարի ընտանիքում։ Մայրը մահացել էր, երբ նա ինը տարեկան է եղել։ 1937 թվականին հայրը կրկին ամուսնացել է։ 1940 թվականին գերմանական զորքերը գրավել են Լոձը, և Զենյայի ընտանիքը բանտարկվել է գետտոյում։ 1940–1944 թվականներին Զենյան գտնվել է Լոձի գետտոյում, որտեղ էլ մահացել է նրա հայրը։ 1944 թվականին Զենյան և նրա խորթ մայրը տեղափոխվել են Օսվենցիմում, այնտեղից` Բերգեն-Բելզեն։ Զենյայի խորթ մայրը մահացել է 1945 թվականին բրիտանական զինված ուժերի կողմից ճամբարի ազատագրումից 10 օր անց։ Զենյան ողջ լինելով գտնվել է ծանր վիճակում և եղել է ծայրահեղ ուժասպառ։ Շվեդիայի Կարմիր խաչի ներկայացուցիչները նրան տեղափոխել են Մալմյո` բուժման։

Զենյան, ով մանկուց սիրել է նկարչություն, Շվեդիայում ընդունվել է Արվեստի ակադեմիա, որտեղ քանդակագործություն է սովորել Էրիկ Գրատի մոտ։ 1952 թվականին Ակադեմիան ավարտելուց հետո նա աշխատել է տարբեր նյութերով` փայտով, գիպսով, մարմարով և թրծակավով։ Ի թիվս այլ բաների, նա ստեղծել է մի շարք քանդակագործական դիմանկարներ, այդ թվում՝ Աստրիդ Լինդգրենին։

1950 թվականին ամուսնացել է ինժեներ Պիեռ Ակսել Լարսսոնի հետ, որի հետ ապրել է մինչև նրա մահը` 1994 թվականը։

Այն մասին, թե ինչ է տեղի ունեցել համակենտրոնացման ճամբարներում, Զենյա Լարսոնը կարողացել է խոսել և գրել միայն երկար տարիներ անց։ 1960 թվականին նա հրապարակել է *Skuggorna vid träbron* ինքնակենսագրական վեպը, որը դարձել է եռերգության առաջին մասը, որտեղ պատմում է Պաուլա Լևին անունով մի աղջկա և նրա սարսափելի փորձի մասին։ Առաջին մասի իրադարձությունները տեղի են ունենում Լոձում, երկրորդում՝ «*Lång är gryningen*»-ում (1961), պատմում է Բերգեն-Բելզենի և նրա ազատագրման մասին. երրորդում՝ «*Livet till mötes*» (1962), Շվեդիա վերադառնալու և հարմարվելու դժվարությունների մասին։ Բացի եռերգությունից, Լարսոնը գրել է ևս տասը վեպ, ինչպես նաև մի շարք նովելներ, էսսեներ և ռադիոպիեսներ։ Նրա ստեղծագործությունների հիմնական թեմաներն են եղել հրեաների ճակատագիրը 20-րդ դարի կեսերին և փախստականների փորձը Շվեդիայում։

Զենյա Լարսսոնը մահացել է 2007 թվականին։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:Շվեդ քանդակագործներ
Կատեգորիա:Հոլոքոստից փրկվածներ
Կատեգորիա:Կին քանդակագործներ
Կատեգորիա:Շվեդ կին գրողներ
Կատեգորիա:20-րդ դարի քանդակագործներ
Կատեգորիա:Լեհ կին գրողներ
Կատեգորիա:Լեհ կին քանդակագործներ
Lady (Hear Me Tonight)

**Lady (Hear Me Tonight)**, ֆրանսիական Modjo հաուս-փոփ զուգերգի նորամուտային սինգլը, որ գրել և կատարել է վոկալիստ Յան Դեստանոլը (Yann Destagnol), իսկ պրոդյուսերը եղել է Ռոմեն Տրանշարը։ Թողարկվել է 2000 թվականին։  Երգը հաուս ժանրի է, ներառում է կիթառայն սեմփլ Chic  խմբի *Soup for One* e8gic, որը գրել են Նայլ Ռոջերսն ու Բեռնարդ Էդվարդսը։ Երգը Մեծ Բրիտանիայում նորամուտը կատարել է առաջին հորիզոնականում, որտեղ մնացել է երկու շաբաթ և դարձել 2000 թվականի ամենաշատ վաճառված սինգլներից 16-րդը։ Երգը նաև ընդգրկվել է լավագույն տասնյակում տասներեք երկրներում։ Միացյալ Նահանգներում երգը *Hot Dance Club Songs* չարթում նորամուտը կատարել է առաջին հորիզոնականում։

Սինգլը ներառում է երգի օրիգինալ տարբերակը, ինչպես նաև  Modjo կատարած ակուստիկ տարբերակը։ Ռեմիքսները ներկայացրել են Գարրի Ռոմերոն, Ռոյ Դևիս կրտսերն ու  Danny Tenaglia-ն։

*Modjo vs. Brandy & Monica — Lady vs. The Boy Is Mine* մեշապ տարբերակը Մեծ Բրիտանիայում թողարկվել է 2001 թվականի մարտին և զբաղեցրել 10-րդ հորիզոնականը հիթ-շքերթում՝ դիջեյ Stuntmasterz-ի շնորհիվ։

*Lady (Hear Me Tonight)* երգի վայելած ժողովրդականության շնորհիվ կենդանի կատարումների ժամանակ Chic խումբն այն ներառել է պոպուրիի մեջ օրիգինալ *Soup for One* հետ։

2013 թվականին երգն ընդգրկվել է  Grand Theft Auto V տեսախաղում  Non-Stop-Pop FM վիրտուալ ռադիոալիքի եթերում։

## Երգերի ցանկ
#"Lady (Hear Me Tonight)" (Original Mix)
#"Lady (Hear Me Tonight)" (Harry 'Choo Choo' Romero's Titanium Dub)
#"Lady (Hear Me Tonight)" (Roy's Universal Soldiers Mix)
#"Lady" (Acoustic)

**CD1**
#"Lady (Hear Me Tonight)" (radio edit)
#"Lady (Hear Me Tonight)" (album version)
#"Lady (Hear Me Tonight)" (Roy's Universal Soldiers Mix)
#"Lady (Hear Me Tonight)" (Roy's Universal Radio Mix)

**CD2**
#"Lady (Hear Me Tonight)" (radio edit)
#"Lady (Hear Me Tonight)"
#"Rollercoaster" (Avid Rovers Mix)
#"Lady (Hear Me Tonight)" (Remix)

## Հիթ-շքերթներ և հավաստագրեր

### Շաբաթական հիթ-շքերթներ

### Տարեվերջյան չարթեր

### Հավաստագրեր

## Ծանոթագրություններ

Կատեգորիա:2000 սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
FIBO Group

**FIBO Group** (լրիվ անվանումը՝ International Financial Holding FIBO Group), 1998 թվականին հիմնադրված միջազգային ֆինանսական հոլդինգային ընկերություն, որն առևտրային առցանց ծառայություններ է մատուցում (բրոքերային ծառայություններ) հիմնականում արտարժույթի շուկայում (Forex): Այն նաև առաջարկում է էլեկտրոնային առևտրի հարթակ՝ ֆինանսական արժեթղթերի, ապրանքների և կրիպտոարժույթի ձեռքբերման և վաճառքի համար։ FIBO Group-ը Ֆորեքսի համաշխարհային 20 բրոքերների շարքում է։

## Կորպորատիվ կառուցվածք
Բրիտանական Վիրջինյան կղզիներում գործող ընկերությունը գրանցված է որպես FIBO Group ՍՊԸ, Կիպրոսում գործող ընկերությունը՝ FIBO Group Holdings ՍՊԸ, Ավստրալիայում գործող ընկերությունը՝ FIBO Australia Pty ՍՊԸ, Սինգապուրում գործող ընկերությունը՝ FIBO Group Asia Pte ՍՊԸ և Մոսկվայում գտնվող ընկերությունը՝ ООО Fibo Group: Հոլդինգի գլխավոր գրասենյակը Վիեննայում է (Ավստրիա)։ 2016 թվականի դրությամբ ընկերությունը գրասենյակներ ուներ նաև Կիպրոսում, Գերմանիայում, Ռուսաստանում, Բրիտանական Վիրջինյան կղզիներում, Ղազախստանում, Չինաստանում և Սինգապուրում։

## Պատմություն
FIBO խումբը հիմնադրվել է 1998 թվականին՝ որպես ներդրումային խորհրդատվական ընկերություն։ FIBO Group-ը 2003 թվականին սկսել է մատուցել արտարժույթի առևտրի առցանց բրոքերային ծառայություն։ FIBO Group-ը Ռուսաստանի ֆինանսական շուկայում նշանավոր դեր ուներ։ 2005 թվականին Kalita Finance-ի և Forex Club-ի հետ Ռուսաստանում առաջին Forex բրոքերներից մեկն էր։ 2006 թվականին Ռուսաստանի Պլեխանովի անվան Ռուսաստանի տնտեսագիտական համալսարանի պրոֆեսիոնալ առևտրականների և ուսանողների համար հովանավորել է Forex առևտրի ներհամալսարանական մրցակցությունը, որը Ռուսաստանում առաջին նման մրցույթներից մեկն էր։
2011 թվականին 35,5 հազար հաճախորդներով FIBO Group-ը Ռուսաստանում Forex-ի 4-րդ խոշոր բրոքերն էր։ Սակայն 2013 թվականին ընկերությունը կորցրել է իր մրցակցային առավելությունը՝ տեղափոխվելով 12-րդ տեղը և 2016 թվականի դրությամբ այս դիրքը պահել է ունենալով ընդամենը 6,5 հազար հաճախորդ։

2018 թվականի դրությամբ FIBO Group-ը Forex-ի լավագույն 20 համաշխարհային բրոքերների շարքում էր։

## Ծանոթագրություններ

## Արտաքին հղումներ
* 

Կատեգորիա:Ներդրումային ֆոնդեր
Մադլեն Ստյուարտ

250px|մինի
**Մադլեն Ստյուարտ** (, ), ավստրալիացի մոդել, որը տառապում է Դաունի համախտանիշով։ Այդ հիվանդությունն ունեցող առաջին ֆոտոմոդելն է աշխարհում։ Մասնակցել է Նյու Յորքի, Փարիզի, Լոնդոնի, ռուսաստանյան, *Mercedes Benz*-ի՝ Չինաստանում անցկացված նորաձևության շաբաթներին, *Runway Dubai*-ին։

## Կենսագրություն
2014 թվականին Բրիսբեն քաղաքում նորաձևության ցուցադրությունը մոր հետ դիտելուց հետո է Ստյուարտը վճռել դառնալ մոդել։ Հաճախել է լողի, հեծանվասպորտի, ֆիթնեսի պարապմունքների, կարճ ժամանակամիջոցում նիհարել մոտավորապես քսան կիլոգրամով, որից հետո մասնակցել է ֆոտոսեսիայի։ Իր գործունեությունը որպես մոդել սկսել է 2015 թվականին, երբ նրա մայրը առցանց կամպանիա է նախաձեռնել մոդելավորման պայմանագրեր ձեռք բերելու նպատակով։ Արդյունքում Ստյուարտը բազմաթիվ բաժանորդներ է նվաճել համացանցում և կնքել երկու պայմանագիր. մեկը՝ ֆիթնեսային զգեստի *Manifesta* բրենդի, մյուսը՝ կանացի պայուսակների *everMaya* բրենդի հետ։ Հետագայում մասնակցել է ամերիկյան Վիրջինիա նահանգի Ռիքսի դաստակերտում անցկացված հարսանեկան տարազների ֆոտոսեսիային, ինչպես նաև՝ նկարահանվել նորաձևության *Vogue*ամսագրի համար։

## Ծանոթագրություններ

## Արտաքին հղումներ
* Site oficial
* Madeline Stuart no Facebook
* Madeline Stuart no Instagram

Կատեգորիա:Մոդելներ
Redshift

**Redshift**, ծրագրիր, որը նախատեսված է համակարգչի էկրանի գունային ջերմաստճանը կարգավորելու համար։ Ծրագիրը անվճար է և ստեղծված է աչքերի վրա ազդող ճնշումը նվազեցնելու համար։

Redshift փոփոխում է էկրանի գունային ջերմաստճանը կախված օրվա ժամանակից։ Գիշերային ժամանակ գունային ջերմաստճանը ցածր է՝ 3000–4000 K, իսկ արդեն ցերեկային ժամերին 5500–6500 K։

## Հնարավորություններ
Redshift սկզբնական տարբերակը նախատեսված է Լինուքս օպերացիոն համակարգի համար։

Redshift-ը կարելի է օգտագործել, ինչպես մեկ ջերմաստճանի և պայծառության սահմանման համար, կամ կարելի այն օգտագործել անընդհատ փոփոխվող ռեժիմների համար։ Պայծառությունը և ջերմաստճանը սահմանվում է օգտատիրոջ կողմից։

## Ակնարկներ
Redshift-ի օգտատերերի մեծ մասը Linux-ի օգտատերեր են, ովքեր նշում են, որ Redshift-ը ունի նույն ինտերֆեյսը և տեղադրման սկզբմունքը, ինչ f.lux-ը։

Ubuntu MATE-ն նախատեսում է տեղադրել Redshift 17․10 տարբերակի հիմնական ծրագրերի սարքում։

## Տես նաև
* F.lux

## Ծանոթագրություններ

## Արտաքին հղումներ
* Project website

Կատեգորիա:Վիրտուալ մոլորակադիտարաններ
Հունական դիցաբանության առաջին աստվածություններ

**Հունական դիցաբանության առաջին աստվածություններ**, Քաոսի դատարկությունից ծնված առաջին աստվածներն ու աստվածուհիները։ Ըստ Հեսիոդոսի՝ ամեն ինչ առաջացել է անսահման Քաոսից։ Քաոսից են առաջացել Երկրի աստվածուհի Գեան, Տարտարոսը` ահավոր անդունդը` լեցուն հավիտենական խավարով, Էրոսը` ամեն ինչին կենդանություն տվող Սերը, հավերժական խավարը` Էրեբոսը և մութ գիշերը` Նիքսը։ Իսկ Խավարից ու Գիշերից առաջ եկան հավերժական Լույսը` Եթերը, հրճվալից ու պայծառ օրը` Հեմերան։ Գեան և Ուրանոսը ծնունդ են տվել հզոր ու ահեղ տիտաններին։ Տիտան Հիպերիոնն ու Գեան լույս աշխարհ բերեցին Զևսին, Պոսեյդոնին, Հադեսին,Հերային և Դեմետրային։ Աստվածների պայքարն ավարտվում է Զևսի իշխանությամբ։

## Տարբերակներ
Հին հույները տարբեր գաղափարներ ունեին աստվածների ծագման վերաբերյալ։ Հնարավոր է, նրանցից ոմանք ժառանգություն են ստացել նախահունական մարդկանցից։

* Հոմերոսի «Իլիականում» բոլոր աստվածների հայրը համարվում է Օվկիանոսը։
*Ալկմեոնը ջրային առաջին աստվածությունն անվանել է Թետիս։
*Արիստոփանեսը գրում է, որ առաջին աստվածուհին Նիքսն էր, որը Էրոսին հանել է ձվից։

## Մեկնաբանություն
Հետազոտողներն ունեն տարակարծություններ աստվածների նշանակության վերաբերյալ Հոմերոսի և Հեսիոդոսի ստեղծագործություններում.: Քանի որ սկզբնական աստվածները կյանք են տվել տիտաններին, իսկ նրանք՝ օլիմպիականներին։ Կա մի մեկնաբանություն, համաձայն որի՝ դրանք տիեզերքի ամենախոր և հիմնարար հատկություններն են։

Օրինակ՝ Ջենի Սթրոս Քլեյը գրում է, որ եթե Հոմերոսի պոեզիան իշխանության կենտրոնում դնում է Զևսին, ապա Հեսիոդոսը Զևսին և օլիմպիական աստվածներին դնում է նույն համատեքստում։

## Ծանոթագրություններ

## Արտաքին հղումներ
* Պրոտոգենոս
* Պրոտոգենոսի ընտանեկան ծառը
* Հունական նախնադարյան աստվածություններ 

Կատեգորիա:Կրոնը Հին Հունաստանում
Կատեգորիա:Հին հունական աստվածներ
Կատեգորիա:Հին հունական դիցաբանություն
Կարլ Դրեզ

**Բարոն Կարլ Դրեզ** (, ամբողջական անունը՝ Կարլ Վիլհելմ Լյուդվիգ Ֆրիդրիխ ֆոն Դրեզ ֆոն Զաուերբրոն, , ),  գերմանացի գյուտարար։ Նրան են պատկանում հեծանիվի, գրամեքենայի, մսաղացի գյուտերը։

## Կենսագրություն
մինի|ձախից|Դրեզի հեծնիվը, Մանհայմ:
Կարլ Դրեզը ծնվել է 1785 թվականի ապրիլի 29-ին Բադենի մեծ դքսության մայրաքաղաք  Կարլսրուեում։ Նրա ծնողները՝ բարոն Կարլ Վիլհելմ Ֆրիդրիխ Լյուդվիգ Դրեզը և բարոնուհի Քրիստինա Մարգարիտա դե Կալենտալալը՝ մեծ կարողություն չունեին, չնայած որ հայրը դատարանի խորհրդական էր։ Նրա կնքահայրը` Բադենի մեծ դուքս Կարլ Ֆրիդրիխն էր։

Երիտասարդ Կարլը ուսումը սկսել է հայրենի քաղաքում, այնուհետև շարունակել՝ Պֆորցհայմի ջրային և անտառային կառավարման մասնավոր դպրոցում։  1803-1805 թվականներին Հեյդելբերգի համալսարանում ուսումնասիրել է մաթեմատիկա, ֆիզիկա և ճարտարապետություն։ Ուսումնառությունից հետո նա աշխատանքի է անցել Բադենի մեծ դքսության ջրային և անտառային ընկերությունում։ 1811 թվականին մեկնել է Մանհայմ՝ ծնողների մոտ, որտեղ հայրն արդարադատության բարձրագույն դատարանի նախագահ էր նշանակվել։ Հենց այս ժամանակաշրջանից էլ սկսել է զբաղվել գյուտարարությամբ։  1813-1814 թվականներին կոնգրեսին է ներկայացրել իր ստեղծած երկու մեքենաներից մեկը։ Այն ուներ չորս անիվ և աշխատում էր մարդու կողմից ուժ կիրառելու շնորհիվ։

մինի|աջից|Դրեզի գերեզմանը

1817 թվականի հունիսի 12-ին Կարլ Դրեզը, 33 տարեկանում, իր ստեղծած «քայլող մեքենայով» Մանհայմից մեկնեց Շվեցինգեն` 14,4 կիլոմետրն անցնելով մեկ ժամից քիչ ավել ժամանակահատվածում։ Այն ուներ երկու անիվ և նստատեղ։ Առջևի անիվն ապահովում էր շարժման ուղղությունը։ Այս գյուտը ֆինանսական մեծ հաջողություն չբերեց։ Բադենի Մեծ Դուքս Կարլ Ֆրիդրիխի աջակցությաբ, այս գյուտի համար Դրեզը ստացավ մեխանիկայի պրոֆեսորի կոչում, 10 տարվա անդորրագիր և կենսաթոշակ։

Կարլ Դրեզի վերջին տարիներն այնքան էլ նպաստավոր չէին ֆինանսական տեսակետից։ 1849 թվականի հեղափոխության պատճառով զրկվել էր կենսաթոշակից։
Կարլ Դրեզը մահացել է 1851 թվականի դեկտեմբերի 10-ին՝ Կարլսրուեում։

## Գրականություն
* Audrey Malgras-Serra, Karl Drais - la nouvelle biographie, Goethe-Institut Mannheim-Heidelberg, 2006, 3 p. lire [archive] (consulté le 
* Keizo Kobayashi, Histoire du vélocipède de Drais à Michaux 1817-1870: Mythes et réalités, Tokyo, Bicycle culture center, 1993
* Hans-Erhard Lessing, Automobilität - Karl Drais und die unglaublichen Anfänge, Maxime-Verlag, Leipzig 2003 [1] [archive]

## Ծանոթագրություններ

Կատեգորիա:Գերմանացի գյուտարարներ
Կատեգորիա:Հայդելբերգի համալսարանի շրջանավարտներ
Կատեգորիա:Գերմանացի գիտնականներ
Կատեգորիա:Գերմանացի ճարտարագետներ
Միրա Ավադ

**Միրա Ավադ** (, , , ), արաբա-բուլղարական ծագում ունեցող իսրայելցի երգչուհի և դերասանուհի։ Եղել է առաջին երգչուհին, որը Իսրայելը ներկայացրել է Եվրատեսիլ միջազգային մրցույթում։

## Կենսագրություն
Միրան ծնվել է Կարմիելում, այնուհետև ընտանիքը տեղափոխվել է Հյուսիսային Գալիլեայում գտնվող Ռամ գյուղ։ Հայրը եղել է արաբ բժիշկ։ Մայրը՝ Սնեժանկան, ծնունդով եղել է Բուլղարիայից և զբաղվել է կանանց իրավունքների պաշտպանությամբ։ Այժմ Միրա Ավադը իր ամուսնու՝ հրեական ծագում ունեցող Կոստա Մոգիլևիչի հետ ապրում է Թել Ավիվում։

Միրա Ավադը սովորել է Իսրայելի կենտրոնում գտնվող ժամանակակից երաժշտության և ջազի դպրոցում։ Նա մասնակցել է Կամերային թատրոնի կազմակերպած բեմադրություններին, որոնք նվիրված են եղել արաբա-իսրայելական հակամարտությանը։ Մասնակցել է նաև տարբեր հեռուստատեսային նախագծերի, նկարահանվել է ֆիլմերում։

2002 թվականին սկսել է համագործակցել իսրայելցի հայտնի ազգային երգչուհի Նոայի հետ (Ախիոնամ Նինի)։ 2009 թվականին Միրան և Նոան մասնակցել են Եվրատեսիլ մրցույթին։ Նրանք ներկայացել են «Էյնայխ» («Քո աչքերը») երգով, որը հայտնի է նաև «There Must Be Another Way» անվամբ։ Երգչուհիները զբաղեցրել են 16-րդ հորիզոնականը։ Այդ որոշումը դժգոհություն է առաջացրել ինչպես հրեական, այնպես էլ Իսրայելի արաբական ազգայնականների շրջանում։

## Ծանոթագրություններ

## Արտաքին հղումներ
* «Евровидение»: полный провал израильской политкорректности 
* Мира Авад споет за Израиль! — հարցազրույց
* Арабские артисты выступили против участия Миры Авад в конкурсе «Евровидение»
*Mira Awad Official Website
*Mira Awad Official Music Label 
*Mira Awad talk at TEDx
*

Կատեգորիա:21-րդ դարի երգչուհիներ
Կատեգորիա:Եվրատեսիլ 2009 երգի մրցույթի մասնակիցներ
Կատեգորիա:Թատրոնի դերասաններ
Կատեգորիա:Իսրայելացի դերասաններ
Կատեգորիա:Իսրայելցի դերասանուհիներ
Կատեգորիա:Իսրայելցի երաժիշտներ
Կատեգորիա:Իսրայելցի երգահաններ
Կատեգորիա:Իսրայելցի երգչուհիներ
Մայք Ալվարադո

**Մայք Ալվարադո** (; ), ամերիկացի պրոֆեսիոնալ բռնցքամարտիկ, կիսամիջին (մինչև 66,7 կգ) և առաջին կիսամիջին (մինչև 63,5 կգ) քաշային կարգի ներկայացուցիչ։

## Կենսագրություն
Մայք Ալվարադոն ծնվել է Կոլորադոյի Դենվեր քաղաքում։ Նրա զարմիկը եղել է «փետուր» քաշային կարգի (մինչև 47 կգ) բռնցքամարտիկ Ռիկի Լոպեզը։ Նրա կենսաբանական հայրը՝ Ռոն Ցիսներոսը, նույնպես զբաղվել է բռնցքամարտով։ Երբ Ալվարդոն փոքր է եղել, հայրը լքել է նրանց։

## Կարիերան սիրողական բռնցքամարտում
Սիրողական ռինգում Ալվարադոն ունեցել է 41 մարտ, որոնցից 36-ը ավարտվել է նրա հաղթանակով։

Դարձել է Կոլորադո նահանգի կրկնակի չեմպիոն։ 2001 թվականին պարտություն է կրել Անդրե Դիրելլայից։ 2003 թվականին մասնակցել է ԱՄՆ-ի բռնցքամարտի առաջնությանը։

## Կարիերան պրոֆեսիոնալ բռնցքամարտում
Ալվարադոյի առաջնաելույթը պրոֆեսիոնալ ռինգում եղել է 2004 թվականի փետրվարին։ 2007 թվականին դատավորների մեծամասնության որոշմամբ հաղթել է մեքսիկացի բռնցքամարտիկ Կառլոս Մոլինային։

2008 թվականի մայիսի 9 վարկանշային մենամարտում նոկաուտի է ենթարկել ամերիկացի բռնցքամարտիկ Մայքլ Ռոսալեսին (20-1)։

2011 թվականի մայիսին նոկաուտի է ենթարկել գանացի բռնցքամարտիկ Ռեյա Նահային և նվաճել WBC վարկածով մայրցամաքային չեմպիոնի տիտղոսը։ 2011 թվականի հուլիսին նվաճել է IBF վարկածով Լատինական Ամերիկայի չեմպիոնի տիտղոսը՝ հաղթելով մեքսիկացի Գաբրիել Մարտինեսին։ Տիտղոսի առաջին պաշտպանության ժամանակ նոկաուտի է ենթարկել Բրիյեդիս Պրեյսկոտին։

2012 թվականի ապրիլի 14-ին միավորների առավելությամբ հաղթել է ամերիկացի բռնցքամարտիկ Մաուրիսիո Էրերուին։

2012 թվականի հոկտեմբերի 13-ին պրոֆեսիոնալ ռինգում կրել է իր առաջին պարտությունը։ Բրենդոն Ռիոսը նոկաուտի է ենթարկել նրան։

2013 թվականի մարտի 30-ին ռևանշի ժամանակ Մայք Ալվարադոն միավորների առավելությամբ հաղթել է Բրենդոն Ռիոսին և նվաճել WBO վարկածով աշխարհի չեմպիոնի տիտղոսը։

2013 թվականի հոկտեմբերի 19-ին կրել է իր երկրորդ պարտությունը։ Ռուս բռնցքամարտիկ Ռուսլան Պրովոդնիկովը տեխնիկական նոկաուտի է ենթարկել նրան։

## Մարտեր

## Ծանոթագրություններ

## Արտաքին հղումներ
* 
*Մայք Ալվարադոյի լուսանկարները ringside24.com/

Կատեգորիա:Ամերիկացի բռնցքամարտիկներ
Կատեգորիա:Բռնցքամարտիկներ այբբենական կարգով
Կատեգորիա:Մարզիկներ այբբենական կարգով
Ուդայպուր

**Ուդայպուր**, քաղաք Հնդկաստանի Ռաջաստան նահանգում՝ համանուն շրջանի կենտրոն։ Նախկին Ռաջպուտյան իշխանության կազմում Մևարի թագավորության պատմական մայրաքաղաքն է, որը հայտնի է VIII դարից ի վեր։ Նախկինում Մևարի պատմական մայրաքաղաքը Չիտորգարխն էր։ Տեղական կառավարիչը համարվում էր Ռաջպուտի բոլոր իշխանների ավագը։ Երբ Աքբարի ղեկավարությամբ մոնղոլական զորքերը ավերեցին Չիտորգարխը, ռաջան ընտրեց բարձրադիր վայր և 1570 թվականին սկսեց նոր ամրացված նստավայրի կառուցումը։

Ուդայպուրը ներկայումս մրցում է Ջայպուրի և Ջոթպուրի հետ, Արևմտյան Հնդկաստանի հիմնական զբոսաշրջային գլխավոր կենտրոն համարվելու համար։ Քաղաքը լիքն է լճերի ափերին տեղակայված գեղատեսիլ պալատներով, որոնցով Ուդայպուրը վաղուց  էր հայտնի։

Ուդայպուրի ամենահայտնի հուշարձաններից են ռաջաների պալատի համալիրը (XVI-XVIII դարեր), Սպիտակ մարմարով կառուցված լճային պալատը և Ջագ Մանդիր պալատը, որտեղ Շահ Ջահանը  թաքնվել է իր հոր՝ Ջահանգիրի բարկությունից։

## Կլիմա
Ուդայպուր քաղաքն ունի տաք և չափավոր ցամաքային կլիմա։ Լինելով Ռաջաստանի անապատային տարածքներում՝ Ուդայպուրի կլիման և եղանակը սովորաբար տաք են։ Ամառային սեզոնը տևում է մարտի կեսերից մինչև հունիս և ջերմաստիճանը բարձրանում է 23&nbsp;°C (73&nbsp;°F) մինչև 44&nbsp;°C (111&nbsp;°F): Մուսոնային անձրևները սկսվում են հուլիս ամսին, որոնք ուղեկցվում են ամպրոպներով։ Իր կանաչ տարածքներով և լճերով քաղաքը երկրի տեսարժան վայրերից մեկն է։ Ձմեռը տևում է հոկտեմբերից մինչև մարտ ամիսը։ Խոնավությունը, որը գերակշռում է մուսոնների ժամանակ, ձմռան գալուն պես նվազում է։ Քաղաքում նկատվում են հաճելի արևոտ օրեր և հաճելի զով գիշերներ՝ ջերմաստիճանը տատանվում է 5&nbsp;°C-ից (41&nbsp;°F)-30&nbsp;°C (86&nbsp;°F) միջև։

Ուդայպուրի մուսոնային ձմեռային եղանակն առավել գրավիչ ժամանակաշրջանն է զբոսաշրջության համար։ Զբոսաշրջիկներն այցելում են սեպտեմբերի կեսից մինչև մարտի վերջ կամ ապրիլի սկիզբ։ Նույնիսկ հունվարին՝ ամենացուրտ ամսին, օրերը պայծառ են, արևոտ և տաք, առավելագույն ջերմաստիճանը՝ շուրջ 28.3&nbsp;°C (82.9&nbsp;°F):

## Մշակութային արտացոլում
* Ուդայպուրը հիշատակվում է Կիպլինգի «Ջունգլիների գիրք» ստեղծագործության մեջ, որպես պանտերա Բագիրայի ծննդավայր։
* «Հնդկական գերեզման» (1938) գերմանական  ֆիլմի և «Բենգալյան վագր» (1959) ֆիլմի նկարահանումներն ու գործողությունները տեղի են ունեցել Ուդայպուր քաղաքում։
* Ուդայպուրում նկարահանվել է Ջեյմս Բոնդ սերիալի «Ութոտնուկ» ֆիլմի սյուժեի հնդկական մասը. Խանի պալատի տեսարանները նկարահանվել են Մոնսոնյան պալատում, Լճային պալատը նկարահանվել է որպես «Ութոտնուկ»-ի տուն։
870px|մինի|կենտրոն|տեսարան Ուդայպուրից՝ Ջագ Մանդիր կղզուց:

## Տեսարժան վայրեր

## Ծանոթագրություններ
Արթուր Մարտիրոսյան (ոստիկան)

**Արթուր Արտավազդի Մարտիրոսյան** (), պետական գործիչ, Հայաստանի Հանրապետության ոստիկանության պետի տեղակալ, ոստիկանության գնդապետ։

## Կենսագրություն
Արթուր Մարտիրոսյանը 2000 թվականին ավարտելով ՀՀ ՆԳՆ բարձրագույն դպրոցը նշանակվել Շիրակի մարզային ՆԳ վարչության Ախուրյանի ՆԳ բաժնի քրեական հետախուզության բաժանմունքի օպերլիազորի, որից հետո հետախուզության գծով օպերլիազորի պաշտոնին, ապա՝ 2010-2011 Ախուրյանի ՆԳ բաժնի քրեական հետախուզության բաժանմունքի պետ։
2011-ից 2012 թվականներին՝ Շիրակի մարզային վարչության Գյումրիի բաժնի քրեական հետախուզության բաժանմունքի պետ։

2012-ից 2014 թվականներին՝ Շիրակի մարզային վարչության Գյումրիի բաժնի պետի օպերատիվ գծով տեղակալ։

2014-ից 2015 թվականներին՝ Արմավիրի մարզային վարչության Արմավիրի բաժնի պետի անձակազմի գծով տեղակալ։

2015-ից 2016 թվականներին՝ Շիրակի մարզային վարչության Գյումրի քաղաքի Մուշի բաժնի պետի օպերատիվ գծով տեղակալ։

2016-ից 2018 թվականներին՝ Շիրակի մարզային վարչության Գյումրի քաղաքի Մուշի բաժնի պետ։

2018 թվականին՝ Արմավիրի մարզային վարչության պետի ծառայության գծով տեղակալ։

2018 թվականին՝ Շիրակի մարզային վարչության Գյումրի քաղաքի Մուշի բաժնի պետ։

2018-ից 2019 թվականներին՝ Կազմակերպված հանցավորության դեմ պայքարի գլխավոր վարչության պետի 1-ին տեղակալ (2019 թվականի օգոստոսի 27-ից կատարում է գլխավոր վարչության պետի պարտականությունները)։

Հայաստանի Հանրապետության նախագահի 2019 թվականի նոյեմբերի 27-ի հրամանագրով նշանակվել է Հայաստանի Հանրապետության ոստիկանության պետի տեղակալի պաշտոնին։

Պարգևատրվել է մի շարք գերատեսչական մեդալներով և կրծքանշաններով։

Ամուսնացած է, ունի երկու դուստր։

## Ծանոթագրություններ

Կատեգորիա:ՀՀ ոստիկանության գնդապետներ
Կատեգորիա:Հայ իրավաբաններ
Կատեգորիա:Հայ պետական գործիչներ
Միսթր Ռիփլին հողի տակ

**«Միսթր Ռիփլին  հողի տակ»** (), ամերիկացի գրող Պատրիսիա Հայսմիթի թրիլլերի տարրերով դետեկտիվ վեպը, որն առաջին անգամ լույս է տեսել 1970 թվականին։ Երկրորդ շարքը ՝ Թոմ Ռիփլիի արկածների մասին երկրորդ շարքը։

## Սյուժե
Վեց տարի է անցել Դիկի Գրինլիֆի պատմությունից։ Թոմը 30-անց է, նա ամուսնացել է չքնաղ Էլոիզ Պլիսոնի հետ և ապրում են Ֆրանսիայում։ Ռիչարդ Գրինլեֆի կարողության շնորհիվ Թոմը կարողացել է իրեն թույլ տալ պահպանել շքեղ կալվածքը, որը կոչվում է Belle Ombre: Թոմը համագործակցում է «Derwatt Ltd»-ի՝ արվեստի գործերի վաճառքի կազմակերպության հետ։ Այժմ նա աշխատում է ամերիկացի Ռիվս Մայնոնի հետ։

Թոմը լուսանկարիչ Ջեֆ Կոնստանտի, լրագրող Էդ Բանբերի և նկարիչ Բեռնարդ Տաֆտսի գաղտնիգործընկերն է։ Մի քանի տարի առաջ նկարիչ Ֆիլիպ Դերվաթը անհայտացել է, շատերը կարծում են, որ նա ինքնասպանություն է գործել ինչ-որ տեղ Հունաստանում։ Նկարչի մահից հետո նրա ընկերները ՝ Կոնստանտն ու Բանբերին սկսել են հրատարակել և վաճառել նրա նկարները։ Ժամանակի ընթացքում ընկերությունը հայտնի է դարձել և սկսել շահույթ բերել յուրաքանչյուրին, ով մասնակցել է ծրագրի մշակմանը։ Երբ Դերվատի աշխատանքի բնօրինակները ավարտվում է, Ռիփլին առաջարկում է սկսել լուրեր տարածել, որ նկարիչը կենդանի է և այժմ ապրում է Մեքսիկայում։ Ընկերությունը սկսում է վաճառել Բեռնարդ Տաֆսի գործերը ՝ դրանք ներկայացնելով որպես Դերվաթի նկարներ։ Այնուամենայնիվ, ինքը ՝ Թուֆթսը, որի համար Դարվաթը կուռք էր, սկսում է իրեն մեղավոր զգալ այս խաբեության համար, ինչը կարող է խանգարել ընկերության շարունակական հաջողություններին։

## Հարմարեցումներ
1977 թվականին նկարահանվել է «Ամերիկացի ընկերը» ֆիլմը ՝ հիմնվելով  Ռիփլիի խաղի վեպի վրա, բայց դրա ճշգրիտ հարմարեցումը չէ։ Բացի այդ, ֆիլմի սյուժեի մեջ ներառված էին Միսթր Ռիփլին հողի տակ վեպի շատ տարրեր։

2005 թվականին նկարահանվել է նույնանուն կինոնկարը։ Ֆիլմում նկարահանվել են Ուիլյամ Դեֆոն, Ալան Քամինգը, Թոմ Ուիլկինսոնը և Կլեր Ֆարլանին։ Նկարահանվել է Ռոջեր Սպոտիսվուդի կողմից։

2009-ին BBC Radio 4 ընկերության կողմից ստեղծվել է ռադիոբեմականացում։  Յան Հարթը մարմնավորել է Թոմին։

## Ծանոթագրություններ

## Արտաքին հղումներ
* Միսթր Ռիփլին հողի տակ на сайте *FantasticFiction*

Կատեգորիա:Անգլերեն վեպեր
Կատեգորիա:1970 գրքեր
Կատեգորիա:Հեռուստասերիալների հիմք ծառայած ամերիկյան վեպեր
Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Էկրանավորված ամերիկյան վեպեր
Կատեգորիա:1970 թվականի ամերիկյան վեպեր
Հուդա Մակաբե

**Հուդա Մակաբեն** *( *), քահանա Մատաթիա Հասմոնյանի () երրորդ որդին, ով հոր մահվանից առաջ ստացած պատգամի համաձայն ղեկավարել է *Անտիոքոս Եպիփանեսի* դեմ հրեական ապստամբությունը։

## Կենսագրություն

Հուդա Մակաբեն քահանա Մատաթիա Հասմոնյանի որդին է եղել, որը նախանձախնդիր էր Մովսեսի օրենքին։ Հոր մահից հետո Հուդա Մակաբեն և իր եղբայրները, ովքեր մանկուց նույն եռանդով էին վերաբերվում Մովսեսի օրենքներին, ապստամբել են Անտիոքոսի՝ հուդայիզմը արմատախիլ անելու և դրա փոխարեն հունական պաշտամունք ներմուծելու փորձերի դեմ։ Հավաքելով իր շուրջ Աստծո բոլոր հետևորդներին՝ Հուդա Մակաբեն մի քանի դաժան հակահարվածներ է տվել Անտիոքոսի բանակին և որոշ ժամանակ խաղաղության կնքման է հասել, որն էլ նա օգտագործել է տաճարում երկրպագության մաքրությունը վերականգնելու համար։

### Անվան ծագումնաբանություն և նշանակություն

Ապստամբության հենց սկզբում Հուդան ստացել է «Մակաբե» մականունը։ Մականվան իմաստը բացատրելու համար առաջ են քաշվել մի քանի վարկածներ։ Համաձայն ամենատարածված վարկածի՝ այս անունը ծագել է արամերեն «մակկաբա» բառից (ժամանակակից եբրայերենով` *մակեբետ*), որը նշանակում է «մուրճ» կամ «դարբնի մուրճ»՝ ի նշան ճակատամարտերում ցուցաբերած նրա քաջության։ Հնարավոր է նաև, որ Մակաբե անունը հանդիսանում է Թորա գրքի բանաստեղծության ակրոնիմ.

Ռաբբի Մոշե Շրեյբերը գրել է, որ մականունը Հուդայի հոր անվան՝ Մատիտյագու Կոհեն Բեն Յոչանանի ակրոնիմն է։ Որոշ գիտնականներ համարում են, որ «Մակաբե» անունը եբրայերեն *մակկաբ-յագու* արտահայտության կրճատ ձևն է (մակաբ` «նշել, նշանակել») և կրում է Եհովայի կողմից «նշանակված» իմաստը։ Ինչպես Հրեական, այնպես էլ *Նոր Կաթոլիկ* հանրագիտարաններում նշվում է, որ առաջադեմ վարկածներից ոչ մեկը լիովին գոհացուցիչ չէ։

### Խանուկա

Տաճարը, որը, ըստ հրեական պատկերացման, պղծվել է հեթանոսական կռապաշտության կողմից, մաքրվել և օծվել է։ Ի հիշատակ տաճարի վերականգնման ստեղծվել է հատուկ տոնակատարություն՝ Խանուկա։

### Մահ

Հուդա Մակաբեն երկու մարտերում հաղթել է սիրիացիներին (Էմմաուս, Վեֆսուրա), բայց Վեֆսահարում պարտություն է կրել։ Վերսկսված պատերազմում Հուդա Մակաբեն զոհվել է, բայց նրա գործը շարունակել են նրա եղբայրները, որոնց նույնպես անվանել են Մակաբեներ։

## Պատկերասրահ


LDAM_(f._002)_Judas_Macabeu_Duque.jpg|Հուդա Մակաբե
All_Saints%27_Church,_Cambridge_-_Judas_Maccabeus_stained_glass.jpg|Հուդա Մակաբե
Peter_Paul_Rubens_and_workshop_002.jpg|Հուդա Մակաբեյի հաղթանակը
José Teófilo de Jesus - A morte de Judas Macabeu.jpg|Հուդա Մակաբեյի մահը
Maccabean Revolt (89474805).jpg|Հուդա Մակաբեն Նիքանորի բանակի դիմաց
143.Judas Maccabeus Pursues Timotheus.jpg|Հուդա Մակաբեն հետապնդում է ամմոնացիների առաջնորդ Տիմոթեոսին


## Տես նաև
* Մասադա ամրոց

## Ծանոթագրություններ

## Արտաքին հղումներ

*

:Կատեգորիա:Ապստամբություն
:Կատեգորիա:«Աստվածային կատակերգության» կերպարներ
:Կատեգորիա:Հին Կտակարանի անձինք
:Կատեգորիա:Ապստամբություններ ըստ դարի
:Կատեգորիա:Առաջնորդներ

Կատեգորիա:Հրեա քաղաքական գործիչներ
Կատեգորիա:Հրեաների հին պատմություն
Օլեգ Սալյուկով

**Օլեգ Լեոնիդի Սալյուկով** (, ), ռուս զորավար, 2014 թվականի մայիսի 2-ից հանդիսանում է Ռուսաստանի Դաշնության Ցամաքային զորքերի գերագույն հրամանատարը։ Բանակի գեներալ (2019)։

## Կենսագրություն
Ծնվել է 1955 թվականի մայիսի 21-ին Սարատովում։ Ավարտել է Պենզայի № 6 դպրոցը։ 1977 թվականին ոսկե մեդալով ավարտել է Ուլյանովսկի տանկային ուսումնարանը, 1985-ին գերազանցությամբ ավարտել է Զրահատանկային զորքերի ռազմական ակադեմիան, իսկ 1996 թվականին ավարտել է Ռուսաստանի Դաշնության Զինված Ուժերի Գլխավոր շտաբի ռազմական ակադեմիան։

1977-1982 թվականներին Կիևի ռազմական օկրուգում ծառայել է որպես դասակի այնուհետև վաշտի հրամանատար հետագայում գումարտակի շտաբի պետ, որոշ ժամանակ անց դարձել է գումարտակի հրամանատար, ինչպես նաև եղել է տանկային զորամասի հրամանատարի տեղակալ և հրամանատար։ 1977-ից 1998 թվականներին եղել է 121-րդ մոտոհրաձգային դիվիզիայի հրամանատարը։ 2000-ից 2003-ը եղել է Հեռավորարևելյան ռազմական օկրուգի 35-րդ համազորային բանակի հրամանատարը, այնուհետև տարբեր հրամանատարական պաշտոններ է զբաղեցրել նույն օկրուգում, իսկ 2008 թվականի դեկտեմբերի 31-ից 2010 թվականի դեկտեմբերի 10-ը եղել է Հեռավորարևելյան ռազմական օկրուգի հրամանատարը։

«Մայոր» և «գնդապետ» կոչումները շնորհվել են նշանակված ժամկետից շուտ։ 2006 թվականի հունիսի 12-ին Սալյուկովին շնորհվել է «գեներալ-գնդապետի» կոչում։

2010 թվականի դեկտեմբերի 10-ին ՌԴ նախագահի հրամանով նշանակվել է Ռուսաստանի Դաշնության Զինված Ուժերի Գլխավոր շտաբի պետի տեղակալ։

2014 թվականի մայիսի 2-ին ՌԴ նախագահի հրամանով նշանակվել է Ռուսաստանի Դաշնության Ցամաքային զորքերի հրամանատար։ Միաժամանակ նաև հանդիսանում է Մոսկվայի տարածքային կայազորի պետը։

Սալյուկովը մարտական գործողությունների մասնակից է։ 2014-ից 2020 թվականներին ղեկավարել է Մոսկվայի կարմիր հրապարակում Մեծ հայրենական պատերազմին նվիրված զորահանդեսները։

2019 թվականի փետրվարի 22-ին նրան շնորհվել է «Բանակի գեներալի» կոչում։ Նա հանդիսանում է ժամանակակից Ռուսաստանի 65-րդ Բանակի գեներալը։

## Անձնական կյանք
Ամուսնացած է, ունի որդի։

## Շքանշաններ
290px|աջից|Գեներալ-գնդապետ Օլեգ Սալյուկովը Կարմիր հրապարակում (2016 թվականի մայիսի 9)
* Պատվո շքանշան
* Ժուկովի մեդալ
* Մեդալ «Անթերի ծառայության համար»
* «Հասարակական ճանաչում» ֆորումի Գերագույն խորհրդի դիպլոմ և կրծքանշան (2003)

## Ծանոթագրություններ

## Գրականություն
* Военная элита России. Российская Федерация. — М., 2014. — С. 134.
* Горбачёв А. Н. 10000 генералов страны: Краткий биобиблиографический справочник. — 5-е изд. — : Infogans, 2017.
* Зенькович Н. А. Дмитрий Медведев. Третий Президент. Энциклопедия. — , 2009. — С. 375.
* Кто есть кто в России. Исполнительная власть. = Кто правит современной Россией / авт.-сост. К. А. Щёголев. — : Астрель: ACT, 2007.
* Тихонов А. Новые звёзды зажглись на погонах // Красная Звезда. — 2019. — 25 февр.

## Արտաքին հղումներ
* Генерал армии О. Л. Салюков на сайте Министерства обороны России

Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Կատեգորիա:Մոսկվայի 850-ամյակի հուշամեդալով պարգևատրվածներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս գեներալներ
Կատեգորիա:Ռուս ռազմական գործիչներ
Ջոան Դրյու

**Ջոան Դրյու** (, ), ամերիկյան դերասանուհի։

## Կենսագրություն
Ջոան Լետիշա ԼաԿոկ () ծնվել է 1922 թվականի հունվարի 31-ին Արևմտյան Վիրջինիայի Լոգան քաղաքում։ 1940 թվականին, 18 տարեկանում, նա տեղափոխվել է Նյու-Յորք, որտեղ սկսել է աշխատել որպես մոդել։ Բեմահարթակում նրան նկատել է Էլ Ջոլսոնը և հրավիրել իր  բրոդվեյան շոուներից մեկին:Հոլիվուդ տեղափոխվելուց հետո նա շարունակել է իր կարիերան թատրոնում, իսկ շուտով նրան նկատում է տաղանդների հետախույզներից մեկը, և 1946 թվականին Ջոան Դրյուն  նշել է իր նորամուտը կինոյում։

Հաջորդ տարիներին Ջոան Դրյուն շատ է նկարահանվել կինոյում և հեռուստատեսությունում։ Իր ֆիլմերից շատերը նա խաղացել է վեսթերններում, որոնց թվում են «Կարմիր գետը»  (1948), «Նա դեղին ժապավեն էր կրում» (1949), «Ֆուրգոն փախցնողը» (1950), «Վրեժի հովիտը» (1951), «Վայրի և անմեղ» (1959) և այլն։ Նա նաև խաղացել է այնպիսի հայտնի ֆիլմերում, ինչպիսիք են «Թագավորի ողջ թիկնազորը» (1949)  և «771 Օուշեն դրայվը» (1950)։ 1960-ականների սկզբից մինչև 1980-ականների իր կարիերայի ավարտը, երբ նա խաղացել է իր վերջին դերը «Սուպերոստիկանություն» (1980) ֆիլմում, Դրյուն հիմնականում նկարահանվել է հեռուստատեսությունում։

Դերասանուհին չորս անգամ ամուսնացել է։ Առաջին ամուսնուց՝ Դիկ Հեմսից, նա ունեցավ երեք երեխա ' Ռիչարդ Ռալֆ Հեյմսը (Richard Ralph Haymes) 1942 թ., Հելեն Ջոան Հեյմսը (Helen Joanna Hayme) 1944 թ. և Բարբարա Նաջենտ Հեյմսը (Barbara Nugent Haymes) 1947 թ.: Նրա երկրորդ ամուսինը 1949 թվականից մինչև 1957 թվականը դերասան Ջոն Այրլենդն էր։ Ջոան Դրյուն մահացել է լիմֆադեմայից 1996 թվականի սեպտեմբերի 10-ին ՝ 74 տարեկան հասակում։ Կինոարվեստում ունեցած ավանդի համար նա արժանացել է Հոլիվուդի Փառքի ծառուղում գտնվող աստղի։

## Ծանոթագրություններ

## Արտաքին հղումներ

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Հոլիվուդյան փառքի ծառուղի
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի դերասաններ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Դերասանուհիներ այբբենական կարգով
Կատեգորիա:Ամերիկացի սցենարիստներ
Օգնականը (ֆիլմ)

**«Օգնականը»**( — «Переворачивающая страницы»), ռեժիսոր Դենիս Դերկուրտի գեղարվեստական ֆիլմը։ Ֆիլմը ցուցադրվել է 2006 թվականի մայիսի 19-ին Կաննի կինոփառատոնում ՝ «Հատուկ հայացք» ծրագրում։

## Սյուժե
Մարզային մսագործի տասը տարեկան դուստրը ՝ Մելանի Պրուվոն տաղանդավոր դաշնակահարուհի է։ Կոնսերվատորիայի ընդունելության քննության ընթացքում նա ձախողվում է և համարում է, որ իր ձախողման մեղավորը անվանի դաշնակահար Արիանա Ֆուշեկուրն է, որը ժյուրիի նախագահն էր։ Մելանիի կատարման ընթացքում մի երկրպագու մոտեցել է Ֆուշկերին ՝ ինքնագիր վերցնելու համար։ Մելանին շփոթվել է և չի կարողացել նորմալ ավարտել պիեսը։ Այս դեպքից հետո Մելանին հրաժարվում է երաժշտություն նվագել։

Տասը տարի անց Մելանին որպես պրակտիկանտ աշխատանքի է անցնում փաստաբանական ընկերությունում, որտեղ նրա ղեկավարը Արիանայի ամուսինն է ՝ Ժան Ֆուշկուրը։

Համեստ ու հանգիստ Մելանին վստահություն է ներշնչում Ֆուշկերուր ընտանիքին և Արիանայի խնդրանքով դառնում է նրա օգնականը, որի պարտականությունը համերգների ժամանակ էջերը շրջելն է։ Քանի որ այս առաքելությունը շատ պատասխանատու է, դաշնակահարը պետք է լիովին վստահի օգնականին։ Ֆուշչուկը տրիոյի կազմում դաշնամուր է նվագում է, և շուտով տեղի կունենա համերգ, որը կորոշի այս եռյակի ճակատագիրը։ Ժամանակի ընթացքում Արիանան գիտակցում է, որ սիրահարվել է Մելանիին և այդ մասին գիտակցությունը խանգարում է նրան ոչ միայն բարոյական, այլև նյութական կողմից, քանի որ այն ամենը, ինչ ինքը ունի պատկանում է ամուսնուն։ Այնուամենայնիվ, նա մերժում է օգնականին փոխելու առաջարկը։

Մադամ Ֆուշեխուրի հետ փորձերից բացի, Մելանին տնային գործեր է անում և զբաղվում է նրա որդու՝ Տրիստանի հետ, որին խորհուրդ է տալիս ծնողներին անակնկալ մատուցել` պատրաստելով նրանց նախընտրած կոմպոզիտորի ՝ Բախի պիեսը, բայց նրանց ստիպում է փորձել անբնական արագ տեմպերով ՝ խորհուրդ տալով նրան ավելի ուժեղ սեղմել ստեղներին արդյունքի հասնելու համար։ Նման փորձերի արդյունքում Տրիստանի մոտ հոդերի գերլարում է տեղի ունենում, և դաշնամուր նվագելիս նրա ձեռքերը սկսում են ցավել։

Պատասխանատու համերգին, որի համար պատրաստվում էր Արիանան, Մելանին չներկայացավ։ Ձախողման պատճառով տրիոն փակում են։ Բայց համերգից հետո Մելանին ներողություն է խնդրում, և Արիանան ներում է նրան։ Տանը Մելանին Արիանայից ինքնագիր է խնդրում, և նա իր լուսանկարի հետևի մասում սիրային նամակ է գրում։

Մելանին թողնում է Ֆուշեկուրի տունը՝ լուսանկարը թողնելով այնպես, որ Արիանայի ամուսինը գտնում է այն։

Այսպիսով, տասնամյա վաղեմության քննության ձախողման համար Մելանին վրեժխնդիր է լինում Արիանայից ՝ զրկելով նրան աշխատանքից, տարաձայնություն մտցնում ընտանիք, ոչնչացնում որդու ապագա երաժշտական կարիերան։

## Դերերում

## Ծանոթագրություններ

## Արտաքին հղումներ
* 
* 
* 

Կատեգորիա:2006 ֆիլմեր
Կատեգորիա:Ֆիլմեր վրեժի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական թրիլեր ֆիլմեր
Կատեգորիա:Ֆրանսիական ֆիլմեր
Կատեգորիա:2000-ականների ֆրանսիական ֆիլմեր
Կատեգորիա:2000-ականների ֆրանսերեն ֆիլմեր
Բարբին ջրահարսի հեքիաթում

**Բարբին ջրահարսի հեքիաթում** (), 2010 թվականի ամերիկա-կանադական համակարգչային անիմացիոն ֆիլմ, որը Բարբիի մասին պատմող ֆիլմերի շարքում 17-րդն է։ Սա առաջին ժամանակակից ֆիլմն է Բարբիի մասին։ Այն թողարկվել է 2010 թվականի մարտի 9-ին։ Սա Քելլի Շերիդանի վերջին ֆիլմն է Բարբիի մասին։ 2012 թվականին թողարկվել է սիքվելը՝ «Բարբին ջրահարսի հեքիաթում 2»։

## Սյուժե
Մերլիա Սամերսը Կալիֆոռնիա նահանգի Մալիբու քաղաքում բնակբող սերֆինգորդ է, որը մասնակցելով սերֆինգի մրցումներին՝ կորցնում է կենտրոնացումը, երբ նրա մազերը անհասկանալի կերպով ներկվում են վարդագույն։ Գտնվելով ջրի տակ՝ նա հայտնաբերում է, որ կարող է շնչել ջրում, նրան է մոտենում Զումա անունով խոսող վարդագույն դելֆինը։ Մերլիան ցնցվում է իրադարձությունների նման շրջադարձից և պատմում է իր ընկերներին՝ Ֆելոնին Հեդլիին։ Չնայած նրան, որ Ֆելոնը թերահավատորեն է տրամադրված, ինչպես Մերլիան, Հեդլին հավատում է, որ այս ամենը ճիշտ է։ Հետո Մերիլիան գնում է տուն։ Մերլիան պատմում է այդ մասին իր պապիկին՝ Բրեյքին, որը սկսում է պատմել, թե Մերիլիայի մայրը ջրահարս է և աղջկան չի կարողացել մեծացնել օվկիանոսի խորքերում։ Մերլիան չի հավատում Բրեյքին և գնում է ընկերուհիների մոտ։

Զուման հայտնվում է աղջիկների առջև, հաստատելով, որ Մերլիան կես մարդ կես ջրահարս է։ Դելֆինը բացատրում է Մերլիային, որ իր մայրը Կալիսսան է՝ օվկիանոսի ստորջրյա թագավորության նախկին թագուհին։ Այժմյան օվկիանոսների թագուհին՝ Էրիսը, Կալիսսայի քույրը, բռնակալ է և գահը վերցրել է իր տիրապետության տակ, երբ Կալիսսան կորել է շատ տարիներ առաջ։ Զուման հույս է ունենում, որ Մերլիան կհամաձայնի գնալ օվկիանոս և հաղթել Էրիսին։ Մերլիան հրաժարվում է և զայրանալով նետում է մանյակը, որը կրում էր մանկությունից։ Կոտրված կախազարդը ցույց է տալիս Կալիսսայի կախարդական պատկերը, հաստատելով, որ նա կենդանի է։ Մերլիան համաձայնում է օվկիանոսով գնալ այն հույսով, որ Կալիսսան կկարողանա իրեն վերադարձնել նորմալ վիճակի։

Երբ Մերլիան Զումայի հետ իջնում է օվկիանոսի հատակը, նրանք պատրաստվում են աղջկա համար պոչ գտնել, որպեսզի Էրիսը չիմանա նրա մասին։ Մինչ այդ Էրիսը բոլորի համար ժողով է կազմակերպում, սակայն չի տեսնում Մերլիայի ոտքերը։

Մերլիան խանոթանում է Զումայի ջրահարս ընկերների՝ Քեյլայի և Քսայլիի հետ, որոնք տեսնում են Մերլիայի ոտքերը և առաջարկում են օգնել նրանք։ Մերլիայի համար նրանք ընտրում են վարդագույն պոչ, նրանք միասին այցելում են երեք ջրահարս կախարդների մոտ, որոնք ասում են, որ Մերլիային Էրիսին հաղթելու համար հարկավոր են երեք կարևոր իրեր։ Աղջիկները Զումայի հետ փնտրում են այդ իրերը, որոնցից մեկը լինում է հայտնի մազակալ, այն միայն կարող է վերցնել մարդը, երկրորդը՝ երազանքի ձուկը, իսկ երրորդը Էրիսի նարնջագույն մազակալն է։

Մերլիան կարողանում է հաղթել Էրիսին և գտնում ու ազատում է Կալիսսային։ Դրանից հետո Մերլիան խոստովանում է, որ կարոտում է իր մարդկային կյանքը, և Կալիսսան նրան կախարդական վզնոց է տալիս, որը թույլ է տալիս նրան լինել մարդ կամ ջրահարս, երբ նա ցանկանում է։ Այնուհետև Մերլիան վերադառնում է ցամաք, որտեղ հաշտվում է իր պապի հետ և հաղթում է սերֆինգի մրցումներում։

## Ծանոթագրություններ

## Արտաքին հղումներ
*
*
*
*

Կատեգորիա:2010-ականների անգլերեն ֆիլմեր
Կատեգորիա:2010-ականների մուլտֆիլմեր
Կատեգորիա:Ամերիկյան մուլտֆիլմեր
Կատեգորիա:Անգլերեն մուլտֆիլմեր
Կատեգորիա:Կանադական ֆիլմեր
Կատեգորիա:Համակարգչային անիմացիոն ֆիլմեր